Oficialusis leidinys L 302 , 23/10/1981 p. 0006 - 0007

specialusis leidimas suomių kalba: skyrius 2 tomas 3 p. 0091

specialusis leidimas švedų kalba: skyrius 2 tomas 3 p. 0091



Tarybos reglamentas (EEB) Nr. 3020/81 1981 m. spalio 19 d. iš dalies keičiantis Reglamentą (EEB) Nr. 3237/76 dėl 1975 m. lapkričio 14 d. Ženevoje sudarytos Muitinės konvencijos dėl tarptautinio krovinių gabenimo su TIR knygelėmis (TIR konvencija) techninių priedų išankstinio įgyvendinimo ir TIR knygelės pavyzdinės formos išankstinio naudojimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi Reglamentas (EEB) Nr. 3237/76 [1] paankstino 1975 m. lapkričio 14 d. Muitinės konvencijos dėl tarptautinio krovinių gabenimo su TIR knygelėmis (TIR konvencija) techninių priedų įgyvendinimą ir TIR knygelės pavyzdinės formos naudojimą; kadangi laikantis konvencijoje numatytos dalinio keitimo tvarkos pastaruoju metu padaryta daug techninių priedų ir TIR knygelių naudojimo taisyklių pakeitimų; kadangi Bendrijos labui minėti pakeitimai turėtų būti kuo greičiau įtraukti į TIR konvencijos techninius priedus bei TIR knygelių naudojimo taisykles; kadangi vienas svarbiausių minėtų pakeitimų tikslų – leisti prie TIR knygelės pridėti važtaraštį, tačiau šiais važtaraščiais nebus siekiama pakeisti TIR knygelės krovinio manifesto, jie bus tiesiog prie jos pridedami; kadangi todėl reikėtų iš dalies pakeisti Reglamentą (EEB) Nr. 3237/76, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3237/76 iš dalies keičiamas taip: 1. Taisyklių dėl TIR knygelės naudojimo 1 priedo 10 taisyklės c papunktis pakeičiamas taip: "c) prie atplėšiamų lapų galima pridėti papildomų tokios pačios formos kaip ir krovinio manifestas arba komerciniai dokumentai, kuriuose nurodoma visa informacija, kurios reikalaujama krovinio manifeste, lapų. Tokiais atvejais visuose atplėšiamuose lapuose reikia įrašyti šiuos duomenis: i) papildomų lapų skaičius (10 langelis); ii) pakuočių arba gaminių skaičius ir rūšis, taip pat krovinių, nurodytų šiuose pridedamuose lapuose, bendras svoris bruto (11–13 langeliai)." 2. 2 priedo 3 straipsnio 8 dalis pakeičiama taip: "8. Tarpai tarp žiedų ir tarpai tarp kilpų neturi būti didesni kaip 200 mm. Didesni, bet ne didesni kaip 300 mm nuo bet kurios stovo pusės, tarpai tarp žiedų ir kilpų gali būti tada, kai transporto priemonės ir tento konstrukcija apsaugo krovinių skyrių nuo galimybės į jį patekti. Kilpos turi būti standžiosios." 3. 6 priede: a) po įvadinės dalies įrašoma ši aiškinamoji pastaba: "1. 1 PRIEDAS 1.10. c) TIR knygelės naudojimo taisyklės - Prie krovinio manifesto pridedami važtaraščiai TIR knygelės naudojimo 10 taisyklės c papunktis leidžia prie TIR knygelės pridėti važtaraštį net tada, kai manifeste yra pakankamai vietos vežamiems kroviniams įrašyti. Tačiau tai leidžiama daryti tik tada, kai važtaraštyje nurodoma manifeste reikalaujama išsami informacija, pateikta aiškiai ir atpažįstama forma, bei laikomasi kitų 10 taisyklės c papunkčio nuostatų." b) po 2.3.6 aiškinamosios pastabos b papunkčio įrašoma ši aiškinamoji pastaba: "2.3.8. 8 dalis — Tarpai tarp žiedų ir kilpų Ant stovo leidžiami tarpai, didesni kaip 200 mm, bet neviršijantys 300 mm, jeigu žiedai įtaisyti sienelėse, o kilpos – apvalios ir tokios mažos, kad jos gali pralįsti per žiedus." 2 straipsnis Komisija praneša Europos ekonomikos komisijos vykdančiajam sekretoriui apie 1 straipsnyje priimtas nuostatas. 3 straipsnis Šis reglamentas įsigalioja 1982 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1981 m. spalio 19 d. Tarybos vardu Pirmininkas P. Walker [1] OL L 368, 1976 12 31, p. 1. --------------------------------------------------